
Aktivitetsplan 2018
OSI Volleyball har som mål å beholde alle lag i sine respektive divisjoner, som innebærer å ha et tilbud om spill i alle divisjoner på kvinnesiden (1.-5.divisjon samt elite) og 1.-5.divisjon for herrene. I tillegg til dette ønsker vi å opprettholde et godt tilbud til nybegynnere, som ikke er påmeldt seriespill. Ut fra oppmøte på uttakstreninger høsten 2018 vil det vurderes om det er behov for å opprette et nytt lag på herre- eller damesiden, med mulighet for å melde laget på i laveste divisjon.
Vi er tildelt rollen som teknisk arrangør av VolleyUka 2018 av NVBF. Dette avholdes i Ekeberghallen 10.-14.januar og omfatter NM for regionlag, bedriftslag og folkehøyskoler, samt cupfinaler i Norgesmesterskapet i Volleyball. Svært mange av gruppas medlemmer jobber dugnad for å få dette arrangementet til å gå rundt.
Det planlegges å arrangere en ski/hyttetur i mars, som er åpen for alle våre medlemmer. I forbindelse med sesongstart 2018 planlegger vi å gjennomføre en treningssamling for hele klubben med eksterne trenere. Vi ønsker å sende flere lag på Studentlekene høsten 2017, der ett av lagene bør kunne konkurrere om pallplassering. Vi har også som mål å gjennomføre tre sosiale turneringer for gruppas medlemmer i løpet av året, et heidundrende julebord, sesongavslutning og sommeravslutning.
Et sentralt sportslig og sosialt prosjekt er å videreføre OSI-dager. Det vil si at vi i samarbeid med Norges

Volleyballforbund (NVBF) prøver å få samkjørt flere av hjemmekampene våre, på tvers av divisjonene, til et større

arrangement. Med dette håper vi å styrke samholdet i klubben, så vel som å etablere et nytt og flott utstillingsvindu både for

sporten vår og for OSI. Med OSI-dager håper vi å oppnå et større publikum ved kamper og bredere engasjement i klubben.
Søknad om treningstider H2018 og V2019
Nedenfor skriver dere inn de treningstider dere ønsker i Idrettsbygningen, Blindern og på Domus Athletica

· Dag: Man, Tir, Ons, Tor, Fre, Lø

· Sted: DA (Domus Athletica), IB (Idrettsbygningen, Blindern)

· Saler: 1-5 (IB), A-E (DA)

· Fra-Til: 0800-1200 (eks)

· Aktivitet: Badminton divisjonsspill (eks)

· Til slutt skriver dere en begrunnelse for ønskede endringer fra idag.

	Dag
	Sted
	Sal(er)
	Fra - Til
	Aktivitet

	Man
	DA
	A-C
	17.00-
20.30
	Volleyball divisjonsspill

	Tirs
	IB
	1-4
	17.00-

21.45
	Volleyball divisjonsspill

	Ons
	DA
	A-C
	17.00-
21.45
	Volleyball divisjonsspill

	Tors
	DA
	A-C
	17.00-
21.45
	Volleyball divisjonsspill


Begrunnelse:


	OSI volleyball søker om noe mer treningstid til sesongen 18/19 enn det vi har hatt sesongen 17/18. Under følger punktvise forklaringer på hvorfor.

1.
Blinderns store sikkerhetsutfordringer

Det er spesielt viktig for oss å ha treningstider i Domus Athletica. I likhet med flere av OSIs grupper er det en stor utfordring for oss med det glatte gulvet på Blindern på grunn av raske retningsendringer, og det lave taket som ikke er godkjent ihht. Nasjonale retningslinjer for volleyball legger store begrensninger på spillet på alle nivåer. Vi vet at det er et problem med lite plass utenfor banemerkingen for flere grupper. For oss er imidlertid forholdene rundt dette helt kritisk: Når volleyball har trening må skilleveggene være nede for å unngå at baller kommer på avveie på tvers av banene og skaper farlige situasjoner. Veggene er imidlertid i seg selv en betydelig risiko, da de er svært tett på banene. Det er kun ca. en halv meter fra banemerking til skillevegg på sidene. Dette er svært problematisk, da angrepsspillere i volleyball tar fart for å hoppe og slå ballen langt utenfor dette. I Blindernhallen er dette ikke mulig, da det mangler minimum 1,5 m mellom vegg og sidelinje for at dette skal gå (og for at det skal være innenfor forbundets krav, som er minimum tre meter friområde rundt hele banen). En forsøker naturlig nok å tilpasse spillet forholdene, men det er likevel ikke til å unngå at angrepsspillere med jevne mellomrom hopper inn i skilleveggene når de forsøker å slå baller som kommer litt for langt ut. Disse spillerne kan skade seg i det de treffer veggen, men kan også skade spillere på banen på andre siden, da veggen slår inn i motsatt bane. Om ikke de skader seg i det de treffer veggen, er sjansen for å lande forkjært stor. At spillere kolliderer med veggene, gjelder også ved forsvarsspill. Kollisjon med veggene skjer ukentlig og vi har hatt flere tilfeller der spillere har slått hodet eller andre kroppsdeler i jernstengene inne i skilleveggen. På banen ytterst til sidene, er det ikke en skillevegg, men en benk like tett på linja som ikke er mindre utfordrende å lande på dersom man kommer hoppende enten som angrepsspiller eller forsvarsspiller.  

Denne sikkerhetsrisikoen er ikke tilstede i Domus, og vi får der trent trygt, samt utøvd idretten vår slik den er ment og slik den spilles i kamp. 

2.
Utviklingsmuligheter fra lavt til høyt nivå

I løpet av høsten 2017 fikk vi overta én sal fra fekting på Blindern mandager fra 2030 til 2145. Denne bruker D7 og H5 annenhver uke, i tillegg til sin faste trening. Begge lag hadde hatt store fordeler av å ha to faste treninger i uka da de er nybegynnere (vår viktigste målgruppe) med stort pågangsmot og utviklingspotensial, og har ytret ønske om mer treningstid. Begge lagene er nyopprettet og svært populære. H2, som spiller i andredivisjon, har i dag kun to økter og har et sterkt ønske om en ekstra trening pr uke for å kunne holde tritt med de andre lagene i sin divisjon. I tillegg har elitelaget på kvinnesiden ytret ønske om å trene fire ganger i uka for å kunne henge bedre med i konkurransen på høyeste nivå. Dette er et viktig satsningsområde for oss, da det er god markedsføring for klubben som genererer rekruttering på alle nivåer. I tillegg utgjør spillerne viktige ressurser for klubbens sportslige utvikling på alle nivåer blant annet gjennom å stille som gjestetrenere.  Vi ønsker også å ha muligheten til å gi lagene på de øverste nivåene lenger økter (1 t og 45 min til 2 t), noe som vil gi økt sportslig utbytte av treningene samt bedre mulighet for å avtale treningskamper med andre klubber i treningstiden. Sistnevnte er et viktig aspekt, da det er vanskelig å få tilgang til Domus (som er det eneste stedet der slik kampavvikling for lag på høyt nivå er mulig) i helgene, både på grunn av stor pågang fra alle OSIs grupper til hallen, og ikke minst fordi helgeleie er svært dyrt for oss.

3.
Logistikk ifm. rekruttering av trenere og reisehelger

Ettersom vi har såpass mange forskjellige lag er det viktig for gruppa å ha alle salene på en gang. Dette er viktig da flesteparten av instruktørene våre selv spiller på andre lag i klubben. Vi legger opp til en treningstidsfordeling der trenere kan trene med eget lag og være instruktør på et annet lag samme dag. Dette gjør det betydelig enklere å rekruttere instruktører. Dette er også en studenttilpasset løsning, da mange av de det gjelder i tillegg jobber ved siden av volleyballen. Dersom vi okkuperer fem kvelder i uka med både trening og instruktørjobb blir det vanskelig å få endene til å møtes. Flere utøvere velger også å komme tidligere før (eller bli igjen etter) egen trening for å se og lære av lag på høyere nivå, noe som er bra både for den enkeltes sportslige utvikling og for rekrutteringen internt i klubben. Det gjør det også enklere å arrangere treningskamper, og samtidig bidrar det til et godt sosialt miljø at medlemmene møter spillere på andre lag mellom treninger.

På grunn av store avstander både i regionale og nasjonale serier som innebærer at det er mye reising i helgene, særlig for de spillerne som er på høyere nivå og oftest bidrar som trenere, er det ikke mulig for oss å avholde treninger på fredager.


